OpenLLM-France/wikimedia huggingface dataset:
# Egisto

Egisto (antzinako grezieraz: Αίγισθος, Aigisthos) greziar mitologiako pertsonaia bat da, Tiestes eta honen alaba Pelopiaren arteko intzestuko maitasunaren fruitua.

## Jaiotza

Atreok, bere anaia Tiestes erbesteratu zuen. Atreo Tiestesen seme-alaben hiltzailea zen. Mendeku gosez, orakuluari galdetu zion, eta honek, mendekatzailea, bere alaba propioarekin izango zuen semean aurkituko zuela esan zion.
Gau batean, ixilpeka bortxatu zuen, eta desagertu egin zen, bortxaldian zehar, bere alabak bere ezpata kendu ziola konturatu gabe. Egisto jaio zenean, bere amak, lotsatuta zelaian bertan behera utzi zuen.
Beranduago, Atreo, Pelopiarekin ezkondu zen, nor zen jakin gabe, eta umearen bila hasteko agindu zuen. Azkenean, artzain batzuen etxean aurkitu zuten.

## Mendekua

Atreok, berarekin eraman zuen umea eta bere semea balitz bezala hezi zuen. Delfosera Tiestesen bila bidali zuen hazi zenean, Atreoren ideia, Tiestes hiltzea baitzen. Egistok esandakoa bete zuen eta Tiestes ekarriz itzuli zen. Atreok, Tiestes hiltzeko agindua eman zuen. Baina Tiestesek, Egistok zeraman ezpata ikusi zuenean, ezpataren jatorriagatik galdetu zion, eta Egistok, bere amak eman ziola erantzun zuen. Tiestesek, Pelopia ekartzeko erregutu zuen, eta Egistoren jaiotzaren sekretua kontatu zion. Pelopiak, ezpata hartu eta bere burua hil zuen. Berriz ezpata hartuz, Egistok Atreo bilatu eta hil egin zuen. Ondoren, Egistok eta Tiestesek elkarrekin izan ziren Mizenasko errege.

## Erregea

Troiako Gerran zehar, Egisto, Grezian geratu zena, Klitemnestra, Agamemnonen emaztea, liluratzen saiatu zen, hasieran, nahi zuen emaitzarik lortu gabe. Beranduago, Klitemnestrak baiezkoa eman zion, eta elkarrekin bizi izan ziren Agamenon itzuli zen arte. Hau itzuli zenean, gerra bukatu ondoren, modu adeikorrean hartu zuen eta oturuntza bat eskaini zion. Oturuntza honetan zehar, Klitemnestrak eta Egistok Agamemnon hil zuten.
Hilketa honen ondoren, beste zazpi urtez izan zen Mizenasko errege, Orestes, Agamemnonen semearen esku hil aurretik. Agamemnonen seme Orestek aitaren heriotzaren mendekua hartzeko hil egin zuen Egisto.

## Erreferentziak

* ↑ Euskaltzaindiaren 82. araua: Grezia eta Erromako pertsonaia mitologikoak
* ↑ Lur entziklopedietatik hartua.

## Kanpo estekak

* Datuak: Q212091
* Multimedia: Aegisthus / Q212091
# Egituren ingeniaritza

Egituren ingeniaritza edo ingeniaritza estrukturala edo ingeniaritza zibilaren adar bat da, gizakiak sortutako egiturei forma emateko eratzen diren 'hezurrak eta muskuluak' diseinatzera zuzendua dagoena. Egituren ingeniaritzan eraikinen eta beste egitura batzuen egonkortasuna, indarra eta zurruntasuna ulertu eta kalkulatu behar dira. Sarritan, egituren ingeniariek arkitektoekin eta eraikuntzen ingeniariekin egiten dute lan proiektuak diseinatu eta gainbegiratzeko. Eraikuntzaz aparte, makinak, ekipamendu medikoak eta ibilgailuak sortzen ere lagun dezakete, haien osotasun estrukturalak garrantzia duenean beren funtzionamendurako eta segurtasunerako.
Egituren ingeniaritzaren teoriaren oinarrian materialen eta geometrien lege fisikoak eta ezagutza enpirikoak daude. Gehienetan, egiturazko elementu sinpleetatik abiatuta sistema konplexuak sortu ohi dituzte egituren ingeniariek.

## Kanpo estekak

* Datuak: Q633538
* Multimedia: Structural engineering / Q633538
# Dorneck barrutia

Dorneck barrutia Solothurn kantonamenduan dagoen Suitzako barrutia da. Bere hiriburua Dornach da. 74,65 kilometro koadroko azalera du eta 19978 biztanle.

## Mugakideak

Script error: The function "formatStatements" does not exist.

## Udalerriak

Bättwil Büren (SO) Dornach Gempen Hochwald Hofstetten-Flüh Metzerlen-Mariastein Nuglar-St. Pantaleon Rodersdorf Seewen Witterswil

## Kanpo estekak

* Datuak: Q660275
* Multimedia: Dorneck (district) / Q660275
# Dornburg (Hessen)

Dornburg Alemaniako udalerria da. Hessen estatuan kokatuta dago, [[Limburg-Weilburg (barrutia)|Limburg-Weilburg]] barrutian. 2014an 8.450 biztanle zituen 33,24 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q625104
* Multimedia: Dornburg (Hessen) / Q625104
# Dornești

Dornești Errumaniako udalerri bat da, Suceava konderrian. 4.474 biztanle ditu, 32 kilometro koadroko azaleran banatuta.

## Herriak

Udalerrian honako herriak daude:
Dornești $^{(en)}$ Iaz $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q16427491
* Multimedia: Dornești commune, Suceava / Q16427491
# Dornhan

Dornhan Alemaniako hiri-udalerri bat da, Baden-Württemberg estatuan. Azken zentsuaren arabera 6.238 biztanle zituen, 44,91 kilometro koadroko azaleran.

## Kanpo estekak

* Datuak: Q83304
* Multimedia: Dornhan / Q83304
# Dornholzhausen

Dornholzhausen Alemaniako udalerria da. Renania-Palatinatua estatuan kokatuta dago, [[Rhein-Lahn barrutia|Rhein-Lahn]] barrutian. 2014an 208 biztanle zituen 3,93 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q564032
* Multimedia: Dornholzhausen (Rhein-Lahn-Kreis) / Q564032
# Dornaku

Dornaku Berako (Nafarroa) auzoa da.

## Kanpo estekak

* Datuak: Q12256380
# Dornheim

Dornheim Alemaniako udalerria da. Turingia estatuan kokatuta dago, Ilm-Kreis barrutian. 2014an 577 biztanle zituen 7,88 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q637572
* Multimedia: Dornheim (Thüringen) / Q637572
# Eko Yuli Irawan

Eko Yuli Irawan (Metro (Indonesia), 1989ko uztailaren 24a) halterofilian aritzen den kirolari indonesiarra da.

## Olinpiar Jokoak

2008ko Udako Olinpiar Jokoetan (Pekin), brontzezko domina eskuratu zuen halterofilian ≤56 kilo kategorian, bi jasoalditan 288 kilo jasoz. 2012ko Udako Olinpiar Jokoetan (Londres), brontzezko domina eskuratu zuen halterofilian ≤62 kilo kategorian, bi jasoalditan 317 kilo jasoz; 2016ko Udako Olinpiar Jokoetan (Rio de Janeiro), zilarrezko domina eskuratu zuen halterofilian ≤62 kilo kategorian, bi jasoalditan 312 kilo jasoz; 2020ko Udako Olinpiar Jokoetan, Tokio 2020an (Tokio), zilarrezko domina eskuratu zuen halterofilian ≤61 kilo kategorian, bi jasoalditan 302 kilo jasoz; Li Fabin txinatarraren (urrezko domina) atzetik eta Igor Son kazakhstandarraren (brontzezko domina) aurretik sailkatu zen.

## Udako Olinpiar Jokoetako emaitzak

Udako Olinpiar Jokoak :
| Urtea | Lekua | Domina | Proba |
| 2008 | Pekin Txina | 03 ! | Halterofilia ≤56 kilo, gizonezkoa, |
| 2012 | Londres Erresuma Batua | 03 ! | Halterofilia ≤62 kilo, gizonezkoa, |
| 2016 | Rio de Janeiro Brasil | 02 ! | Halterofilia ≤62 kilo, gizonezkoa, |
| 2020 | Tokio Japonia | 02 ! | Halterofilia ≤61 kilo, gizonezkoa, |

## Erreferentziak

* ↑ «Eko Yuli Irawan» olympedia.org (Ingelesez)
* ↑ «Eko Yuli Irawan» olympics.com (Gaztelaniaz)
* ↑ Emaitzak 2008 olympedia.org (Ingelesez)
* ↑ Emaitzak 2012 olympedia.org (Ingelesez)
* ↑ Emaitzak 2016 olympedia.org (Ingelesez)
* ↑ Emaitzak 2020 olympedia.org (Ingelesez)

## Kanpo estekak

* Datuak: Q554549
* Multimedia: Eko Yuli Irawan / Q554549
# Eko

Eko (grezieraz: Ἠχώ, Ēkhō), greziako mitologian, oihartzuna irudikatzen zuen oreadea zen. Bere berriketarekin Hera Zeusen emaztearen arreta erakarri zuen, Zeusen amodiozko abenturetan zebilen bitartean; horregatik, Hera jainkosak lehenbiziko hitza sekula ez aterako zigorra ezarri zion Ekori. Nartzisoz maitemindu zen Eko, baina hark jaramonik egiten ez zionez, atsekabez hil zen. Beste elezahar baten arabera, Panek zion maitasunari uko egiteagatik, haren mendeko artzain batzuek lau puskatan zatitu zuten. Bi elezahar hauen arabera, ahoskatzen diren azken silaben oihartzuna da Ekok mundu honetan utzi duen arrasto bakarra.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2015/05/24 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q207368
* Multimedia: Echo (mythology) / Q207368
# Eklosio

Eklosioa hegazti, anfibio, narrasti, intsektu eta beste animalia batzuen arrautzatik umeak ateratzea da.

## Kanpo estekak

* Datuak: Q22294905
* Multimedia: Hatching (reproduction) / Q22294905
# Ekoadreilu

Ekoadreilua plastikozko botila bat da, plastikozko poltsa edo paper trinkotuez betea. Bloke berrerabilgarri gisa balio dute. Horiek hainbat objektu ekoizteko erabil daitezke, hala nola altzariak, lorategiko hormak, etab. Ekoadreiluak plastikozko hondakinak segurtasunez murrizteko baliabide gisa ekoizten dira batez ere, plastikoak botila batean erabil dezakeen espazioa murrizteko geroago erabiltzeko. Ekoadreiluaren sustapen mugimenduaren helburua plastikoa kontsumitzearen arriskua erakustea da.

## Ekoadreiluzko aplikazio arkitektonikoak

Altzariak, lorategiak, egiturak eta beste gauza batzuk eraikitzeko, pneumatiko, silikona eta zementuzko bandak erabil daitezke. Ekoadreiluak mundu osoko hainbat modutan erabiltzen ari dira. Egokiena, ekoadreiluzko eraikuntzek sehaskatik sehaskara metodoak erabiltzen dituzte botilak konbinatzeko, eraikuntza amaitu ondoren botila kaltetu gabe ekoadreiluak erabil daitezkeela ziurtatuz. Hori erabilgarria da epe luzeko eta aldi baterako ekoadreiluak bereizteko.

## Erreferentziak

* ↑ Rob, Hopkins. «EcoBricks and education: how plastic bottle rubbish is helping build schools» www.theguardian.com (The Guardian).
* ↑ Ecobrick Building Methods. ].

## Kanpo estekak

* Datuak: Q5333083
* Multimedia: Ecobricks / Q5333083
# Eklogita

| Eklogita | Eklogita | Eklogita | Mineral infotaula irakurtzeko era |
| Arroka metamorfikoa ||||
| Mineral garrantzitsuak | Granateak Onfazita Zianita Errutilo Kuartzo Lawsonita Koesita Anfibolak Fengita Paragonita Zoisita Dolomita Korindoi Diamante | Granateak Onfazita Zianita Errutilo Kuartzo Lawsonita Koesita Anfibolak Fengita Paragonita Zoisita Dolomita Korindoi Diamante |
Eklogita pikor larriko arroka metamorfiko mafiko bat da, konposaketa basaltiko bat da. Eklogitak garantzia du bi gauzengatik. Lehenengo lurrazalean tipikoak diren presioak baino altuagoetan sortzen delako. Bigarrena oso arroka dentsoa delako eta horregatik konbekzioan lagundu ahal duela uste delako.
Arroka freskoa denean almandino eta piropo granateak ditu, gorrixka edo larrosak eta onfazita piroxeno sodiko berdeak ditu. Mineral akzesorioak zianita, errutilo, kuartzo, lawsonita, koesita, anfibolak, fengita, paragonita, zoisita, dolomita, korindoia eta oso gutxita diamanteak izaten ditu. Feldespatoa ez da egonkorra eklogitatan. Glaukofana eta titanita eklogitan sortzen dira goranzko bidean presioa galtzerakoan.

## Jatorria

Basalto eta gabroen presio altuko metamorfismoan sortzen dira eklogitak, mantuan sartzen direnean subdukzio zonaldetan. Eklogitan hasieran eskisto urdinen metamorfismotik sortzen dira.

## Eklogiten faziea

Eklogiten faziea tenperatura eta presio altuko kondizioetan sortzen da. Eklogiten sorrera 1,2 GPatan sortzen dira, 45 kilometroko sakoneran eta 400-1000 °Ctan eta normalean 600-650 °Ctan. Diamantea eta kosesita mineral azatarnak dira presio altuetan.

## Kanpo estekak

* Datuak: Q729546
* Multimedia: Eclogite / Q729546
# Delta Air Lines

Delta Air Lines (NAZE: DL, NAGE: DAL) Ameriketako Estatu Batuetako airelinearik garrantzitsuena da. Ameriketako Estatu Batuetatik munduko leku guztietara eskaintzen ditu hegaldiak.
Egoitza nagusia Atlantan dago eta airelineako zuzendaria Edward Bastian da.

## Kanpo estekak

* Delta Air Lines airelinearen webgune ofiziala
* Datuak: Q188920
* Multimedia: Delta Air Lines / Q188920
# Delta Goodrem

Delta Lea Goodrem (Sydney, Australia, 1984ko azaroaren 9) musikagile, abeslari, pianista eta aktore australiarra da.

## Diskografia

* Innocent Eyes (2003)
* Mistaken Identity (2004)
* Delta (2007)

## Filmografia
### Filmak

* Hating Alison Ashley (2005)

### Telebista

* Hey Dad..! (1993)
* A Country Practice (1993)
* Police Rescue (1995)
* Neighbours (2002-2003)
* North Shore (2005)

## Kanpo estekak

* (Ingelesez) Webgune ofiziala
* (Ingelesez) Delta Goodrem (IMDb)
* Datuak: Q228818
* Multimedia: Delta Goodrem / Q228818
# Delta Cygni

Delta Cygni (δ Cyg / 18 Cygni / HD 186882) Cygnus konstelazioko laugarren izarrik distiratsuena da, +2,86ko itxurazko magnitudea duelarik. Gaur egun izen propiorik ez duen arren, antzina Ruc (edo Rukh) eta Urakhga bezala ezagutzen zen, biak Rocekin lotuta, tamaina eta indar handiko hegazti mitiko bat zena. Rukh eta Urakhga izenak persieratik eta akadikotik datoz hurrenez hurren. Erabiltzen den beste izen bat, hau arabiar jatorrikoa, Al Fawaris (الفوارس), "zaldunak" esan nahi duena.
Eguzki-sistematik 171 argi urteko distantziara, Delta Cygni elkarrengandik nahiko gertu dauden bi osagaik eta urrunago dagoen hirugarren batek osatzen duten izar sistema bat da. Izar ikusgarria B9.5IV espektro motako eta 9800 Kelvineko tenperatura duen azpierraldoi bat da. 3 eta 3,3 eguzki masa arteko masarekin, bere erradioa gure eguzkiarena baino 4,7 aldiz handiagoa da, eta hau baino 180 aldiz argitsuagoa da. Beste izar bero batzuk bezala, bere errotazio abiadura oso azkarra da, gutxienez 135 kilometro segundokoa, gure eguzkiarena baino 60 aldiz handiagoa. Bere kidea F1V espektro motako eta 7300 Kelvineko tenperatura duen izar zuri-hori bat da, gure eguzkia baino 6,2 aldiz argitsuagoa delarik. Bere masa, gure eguzkiarena baino %60 gehiagoan estimatzen da. Bi izar hauen arteko batez besteko banaketa gutxi gora-behera 157 unitate astronomikokoa da (orbitaren eszentrikotasunak euren arteko distantzia 84 eta 230 unitate astronomiko artean aldatzea eragiten du), 780 urteko orbita periodoarekin. Hirugarren izarra, 12 magnitudekoa, askoz urrunago dago. K5V espektro motako eta 0,66 eguzki masako masa duen nano laranja bat da.
Delta Cygni izango da izar polarra gutxienez lau mendez AAko 11250. urte inguruan.

## Kanpo estekak

* Datuak: Q13331
# Delta Force 2: The Colombian Connection

Delta Force 2: The Colombian Connection (euskaraz Delta Force 2: Kolonbiar Lotura), 1990eko Aaron Norrisen ekintza film bat da. Chuck Norris, John P. Ryan, Paul Perri eta Richard Jaeckel aktoreek antzeztu zuten.
The Delta Force (1986) aurrekaria izan zuen, eta Delta Force 3: The Killing Game (1991) jarraipena.

## Argumentua

Oharra: Atal honek istorio osoa edo amaiera argitzen du.
Ramón Cota (Billy Drago) narkotrafikatzaile ospetsuak droga trafikoa ikertzeko ardura duten agente talde bat bahitu berri du, ohian sakonean gordez. Scout McCoy (Chuck Norris) Delta Force taldeko kolonelak Ramón Costa, bere morroiak eta kokainaren salmentan oinarritutako haren inperioa suntsitzeko ardura jasoko du. McCoy eta bere taldekideak borrokarako prest daude, eta beren helburua bahituak askatu eta gaizkile ospetsua akatzea izango da.

## Aktoreak

* Chuck Norris: Scott McCoy kolonela
* Billy Drago: Ramon Cota
* John P. Ryan: Taylor jenerala
* Richard Jaeckel: John Page, DEAko agentea
* Paul Perri: Bobby Chavez maiorra
* Begoña Plaza: Quiquina Esquilinta
* Héctor Mercado: Miguel
* Mark Margolis: Olmedo jenerala
* Kelly Wicker: Epailea
* Rick Prieto: Carlos

## Kanpo estekak

* IMDBko fitxa irakurgai (Ingelesez)
* Datuak: Q1184895
# Delta Amacuro

Delta Amacuro Venezuelako ekialdean dagoen estatu bat da. Bere hiriburua Tucupita da. 40.200 kilometro koadro ditu eta 2011n 167.522 biztanle zituen.

## Kanpo estekak

* Datuak: Q201137
* Multimedia: Delta Amacuro / Q201137
# Delta Cephei

Delta Cephei (δ Cep, δ Cephei) Cepheus konstelazioko laugarren izarra da bere irudizko magnitudearen arabera. Zefeida izar aldakorren eredua da, izar mota honi izena ematen diona. Mota honetako izarren artean aurkitutako bigarrena izan zen, Eta Aquilaeren ondoren, eta gure eguzkitik gertuen dagoen mota honetako izarra da.
John Goodrickek 1784an jada ikusi zuen izar honen aldakortasuna, zehaztasuneko erlojuko 5 egun, 8 ordu 47 minutu eta 32 segundoko periodo batean gertatzen dena. Izar aldakorren artean bere distira aldaketa (3,5 eta 4,3 artean) begi hutsez, beste tresnarik gabe ikus daitekeen gutxietako bat da.
Delta Cepheik hurrenez hurren 7 eta 13ko magnitudeko bi izar ditu lagun, horietako lehenarekin (41 arku segundora dagoena) izar bitar bat osatzen duela uste delarik. Biak ala biak soilik infragorrian ikus daitekeen nebulosa batek inguratzen ditu, 21.000 unitate astronomikoko tamainarekin eta talka uhin bat gogorarazten duen itxurarekin, izar honen masa galeraren ondorioz sortuko zena.
Delta Cephei motako izar aldakorren ikerketak astronomoei informazio baliotsua eman die, batez ere distantzia astronomikoak neurtzeko.

## Erreferentziak

* 1 2 3 4 5 6 7 van Leeuwen, F.. (2007ko azaroa). «Validation of the new Hipparcos reduction» Astronomy and Astrophysics 474 (2): 653–664. doi:10.1051/0004-6361:20078357. Bibcode: 2007A&A...474..653V..
* ↑ Engle, S. G.; Guinan, E. F.; Harper, G. M.; Neilson, H. R.; Evans, N. R.. (2014). «THE SECRET LIVES OF CEPHEIDS: EVOLUTIONARY CHANGES AND PULSATION-INDUCED SHOCK HEATING IN THE PROTOTYPE CLASSICAL CEPHEID δ Cep» The Astrophysical Journal 794: 80. doi:10.1088/0004-637X/794/1/80. Bibcode: 2014ApJ...794...80E..
* ↑ Evans, Nancy Remage. (2013). «BINARY CEPHEIDS: SEPARATIONS AND MASS RATIOS IN 5 M ☉ BINARIES» The Astronomical Journal 146 (4): 93. doi:10.1088/0004-6256/146/4/93. Bibcode: 2013AJ....146...93R..
* 1 2 3 Anderson, R.I.. (2015eko maiatza). «Revealing δ Cephei's Secret Companion and Intriguing Past» The Astrophysical Journal 804: 144–155. doi:10.1088/0004-637X/804/2/144. Bibcode: 2015ApJ...804..144A..
* ↑ (Ingelesez) Zyl, J.E. van. (2012). Unveiling the Universe: An Introduction to Astronomy. Springer London, 201 or. ISBN 9781447110378..
* ↑ (Ingelesez) Levy, David H. (2005). David Levy's Guide to Variable Stars. Cambridge University Press, 30 or. ISBN 9780521608602..

## Kanpo estekak

* Datuak: Q13024
* Multimedia: Delta Cephei / Q13024
# Delta Junction (Alaska)

Delta Junction Ameriketako Estatu Batuetako hiri bat da. Southeast Fairbanks Census Arean kokatuta dago, Alaska estatuan. 918 biztanle ditu, 43,574705 kilometro koadroko azaleran banatuta.

## Ikus, gainera

* Southeast Fairbanks Census Area

## Kanpo estekak

* Datuak: Q79365
* Multimedia: Delta Junction, Alaska / Q79365
# Delta (Wisconsin)

Delta Ameriketako Estatu Batuetako herri bat da. Bayfield konderrian dago, Wisconsin estatuan. 315 biztanle ditu, 187,2 kilometro koadroko azaleran banatuta.

## Ikus, gainera

* Washington konderria

## Kanpo estekak

* Datuak: Q1884390
# Delta Andromedae

Delta Andromedae (δ And / δ Andromedae) Andromeda konstelazioko izar hirukoitz bat da, gugandik 101 argi urtera dagoena.
δ Andromedae A K motako izan laranja bat da, +3.27 magnitudekoa. 41 urtetako biraketa periodoa dute euren artean. δ Andromedae B 13.0 magnitudeko izarra da.

## Kanpo estekak

* Datuak: Q13061
* Multimedia: Andromeda (constellation) / Q13061
# El Valle de Altomira

El Valle de Altomira Cuencako udalerria da, La Alcarria eskualdean dagoena.
2009ko urtarrilaren 1eko erroldaren arabera 322 biztanle zituen.

## Ikus, gainera

* Cuencako udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q1766345
* Multimedia: El Valle de Altomira / Q1766345
# El Tule (udalerria)

El Tule Mexikoko udalerri bat da. Chihuahua estatuan kokatua dago. 2010ean 1.869 biztanle zituen 469,68 km²ko azaleran. Herriburua [[El Tule (El Tule)|El Tule]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2990973
* Multimedia: El Tule Municipality / Q2990973
# El Tuma - La Dalia

El Tuma - La Dalia Nikaraguako Matagalpako departamenduko udalerri bat da. 2012ko estimazioen arabera 67510 biztanle zituen.

## Erreferentziak

* ↑ (Gaztelaniaz) Instituto Nacional de Información de Desarrollo. (2012). (pdf) Población Total, estimada al 30 de Junio del año 2012.. (Noiz kontsultatua: 2020-05-05).

## Kanpo estekak

* Datuak: Q3050283
* Multimedia: El Tuma - La Dalia / Q3050283
Txantiloi:Matagalpako departamenduko udalerri aurkibidea
# El Valle Altu de Peñamellera

El Valle Altu de Peñamellera (gaztelaniaz: Peñamellera Alta) Asturiesko ekialdean dagoen udalerria edo conceyua da, Orienteko eskualdean kokatutakoa. Iparraldean Llanes, mendebaldean Cabrales, ekialdean Peñamellera Baja eta hegoaldean Tresviso (Kantabria) udalerri mugakide ditu.
1869an banandu egin ziren Peñamellera biak, Alta eta Baja. 1930eko hamarkadan udalerri honek ia 2.500 biztanle zuen arren, gaur egun ez da 600 pertsonara iristen. Alles da kontzejuko herriburua, baina Llonín eta Mier populatuenak dira.

## Parrokiak

* Alles: 184 biztanle (2010).
* Cáraves: 21 biz.
* Llonín
* Mier
* Oceño
* Rozagás
* Ruenes: 119 biz. (El Cau, Rozacanal, La Busteriza, La Collá, Río Santa María (El Ríu) eta Rieña auzoekin).
* Trescares.

## Ingurune naturala

Geografiak ondo markatzen ditu udalerriaren mugak. Hasteko Cuerako mendilerroak Llanesetik bereizten du, Pico Turbina (1.315 m) tontorrik altuena duena. Europako Mendiek bestela banatzen dute Kantabria aldetik, Tajadura (1.446 m) mendirik garaiena delarik. Ekialdean, Peñamellera (765 m) dago, udalerriari izena ematen diona eta Peñamellera Bajarekin muga egiten duena. Azkenean, mendebaldean Cares ibaiko arroila eta Rozagas eta Arangaseko ibarrak daude.
Hidrografiari dagokionez, nabarmentzekoak dira Jana, Rubo, Molinos, Besnes, Candaliega, Molinuca eta batez ere Cares ibaiak. Ibiltzeko bide ugari eskaintzen dute.
Zuhaitzen artean pinuak, altzifreak, pagoak, urkiak, intxaurrondoak, gaztainondoak, madariondoak eta sagarrondoak daude, baita hainbat sendabelar ere.
Faunan oraindik topatu daitezke hartzak, basoilarrak, orkatzak, sarrioak, basurdeak eta otsoak. Amuarrainak ugariak dira bestela ibaietan.

## Ikus, gainera

* Europako Mendietako Parke Nazionala
* Asturiasko udalerrien zerrenda

## Erreferentziak

* ↑ El Valle Altu de Peñamellera udalerriko izen ofizialak onartzen dituen dekretua, Asturiasko Printzerriko Aldizkari Ofizialean argitaratua.

## Kanpo estekak

* Datuak: Q740381
* Multimedia: El Valle Altu de Peñamellera / Q740381
# El Turó de la Peira

El Turó de la Peira :
| El Turó de la Peira auzoaren ikuspegia. ||
| Nou Barris, Bartzelona El Turó de la PeiraEl Turó de la Peira (Bartzelona) ||
| Azalera | 4,686 km² |
| Biztanleria | 16.593 (2009) |
| Dentsitatea | 3.540,973 bizt / km² |
El Turó de la Peira Kataluniako Bartzelona hiriko Nou Barris barrutian dagoen auzo bat da. 2009an 16.593 biztanle zituen.

## Iruditegia

* El Turó de la Peira auzoaren kokapen mapa.
* Ca l'Artés.
* Sta Eulàlia Vilapiscina eliza.
* Can Basté.

## Kanpo estekak

* El Turó de la Peira auzoa Bartzelonako udal webgunean (Katalanez) (Gaztelaniaz)
* Datuak: Q524311
* Multimedia: El Turó de la Peira (neighbourhood) / Q524311